Երբ բոլորովին վերջերս հայտնի դարձավ, որ «Ոսկե ծիրան» կինոյի զարգացման հասարակական կազմակերպությունն է ստանձնել Հայոց եղեռնապատումը միջազգային կինոէկրանին ներկայացնելու պատասխանատվությունը, ԶԼՄ-ների ներկայացուցիչներն ամենևին չզարմացան: 11 տարի անընդմեջ համանուն կինոփառատոնի ամենամյա 8-օրյա գերհագեցած ռիթմում ներգրավված լինելով` նրանցից շատերն էին յուրովի նպաստել ռեժիսոր Հարություն Խաչատրյանի, կինոգետներ Սուսաննա Հարությունյանի և Միքայել Ստամբոլցյանի նախաձեռնության հիմնահաստատմանը` ոչ միայն երևանյան մշակութային կյանքում, այլև համաշխարհային արդի կինոքարտեզին: